– Mogućnost kandidature za glavnu tajnicu Ujedinjenih naroda je otvorena. Bude li potvrđeno da kandidat treba biti iz istočnoeuropske skupine zemalja, a ne iz Latinske Amerike, što je također moguće, bio bi to zanimljiv projekt – rekla je jučer prva potpredsjednica Vlade i ministrica vanjskih poslova Vesna Pusić.

– Nitko iz Hrvatske u povijesti nije bio ni kandidat za glavnog tajnika Ujedinjenih naroda te mi je čast što se o tome govori - nastavila je ministrica Pusić te dodala kako ideja o njezinoj kandidaturi ne potječe od nje same, nego je riječ o inicijativi iz "krugova izvan Hrvatske". Ocijenila je i da bi već sama njezina kandidatura bila veliki plus za Hrvatsku, a i za nju osobno.

>> Pusić: Oni koji misle da je Hrvatska ugrožena zemlja trebaju promijeniti psihologiju

>> Ima li Vesna Pusić šanse u utrci za glavnu tajnicu UN-a